Ilžikis
Ilžikis – ežeras šiaurės rytų Lietuvoje, Zarasų rajone, apie 9,5 km į pietvakarius nuo Zarasų, Gražutės miške. Ežero ilgis iš pietvakarių į šiaurės rytus – 0,67 km, plotis – iki 0,3 km. Altitudė 150,6 m. Krantai aukšti, tik rytinis krantas žemas – išteka upeliukas link Samavo ežero (Šventosios baseinas). Krantai ištisai apaugę medžiais. Rytinėje pakrantėje yra įrengta poilsiavietė.